CHIIYO 15
Nkamboonzi Ncoyelede Kwiinkilila Kunembo Mukwiiya Atalaa Jehova?
1. Lino kwiinkilila kwako kunembo mukwiiya ataala azizwa muBbaibbele kuyookugwasya biyeni?
Cakutadoneeka, kwiiya injisyo eezyo zijanika muBbaibbele kwasimya luyando lwako kuli Jehova. Luyando oolu lweelede kunosimisigwa cindi coonse. (1 Petro 2:2) Bulangilizi bwako bwabuumi butamani buyeeme mukwiinkilila kunembo kwako kusweena kuli Leza, kwiinda mukubala Jwi lyakwe.
Nuyungizya luzibo lwako atalaa Leza, lusyomo lwako luyoosima loko. Lusyomo luyookugwasya kuti ubotezye Leza. (baHebrayo 11:1, 6) Luyoopa kuti usanduke kuzibi zyako akucinca nzila yakupona alimwi upone munzila itakugwasye loko.
2. Luzibo lwako atalaa Leza luyoobagwasya biyeni bamwi?
Kweelanaa mbutwakalengwa, uyoyanda kwaabila bamwi nzwayiiya nkaambo kulabotezya kwaambila bamwi makani mabotu. Nwiinkilila kunembo mukwiiya Bbaibbele, uyokonzya kubelesya Bbaibbele kuti upandulwide bamwi nzusyoma atalaa Jehova amakani mabotu.
Biingi batalika kwaabila benzinyina anzubo zyabo makani mabotu. Belesya maanu. Kulaakuti ubabuzye kuti cikombelo cabo ncakubeja, weleede kubaambila atalaa zisyomezyo zyaLeza. Alubo utalubi kuti cibotezya bantu meendelo aako alikabotu kakutali nzyowambuula luzutu.
3. Uyobaa bweenzuma buli biyeni aLeza?
Kwiiya kazizwa muJwi lyaLeza kuyookusimya kumuuya. Alubo uyoba abwenzuma buli kabotu aJehova. Uyokonzya kuba mwanaakwe alimwi ube mukati kampuli yakwe.
4. Kujana wayiinkilila biyeni kunembo?
Ulakonzya kusima kumuuya kwiinda mukubala iJwi lyaLeza. (baHebrayo 5:13, 14) Kumbila umwi waBakamboni baJehova kuti muzoyiyaamwi kazizwa muBbaibbele kamubelesya ibbuku litegwa IBbayibbele Nga Lilatuyiisyaanzi? Noyiinkilila kunembo kwiiya kazizwa muJwi lyaLeza uyobotelwa loko mubuumi.
Makani mabotu azwa kuli Jehova, Leza ubotelwa. Ulakonzya kusweena kuli nguwe kwiinda mukusweena kubantu bakwe. (baHebrayo 10:24, 25) Nwiinkilila kunembo mukweezya kubotezya Jehova, uyojana buumi bwacoonzyo oobo buli buumi butamani. Masimpe kusweena kuli Leza ncintu nciinda kubota cukonzya kucita.
Yiiya Zyiingi
MISWAANGANO
Niinzi Cicitika kuN’anda yaBwami?
Njila mukati ulibonene.
Kumbila Ciiyo caBbaibbele caMahala
Nkamboonzi Nitweelede Kwiiya Bbayibbele?
Munyika yoonse, bantu biingi.baliikuzijana muBbaibbele nsandulo zyamibuzyo iikatazya loko mubuumi. Ulayanda na kuti ayebo ube umwi wabaabo?
sna_Latn zul_Latn zul_Latn bem_Latn bem_Latn kam_Latn bem_Latn bem_Latn lug_Latn bem_Latn bam_Latn bem_Latn tum_Latn bem_Latn sna_Latn run_Latn kmb_Latn som_Latn xho_Latn bem_Latn